දේශීය හා ජාත්‍යන්තර වශයෙන් කුමන අන්දමේ මතවාද ගොඩනැඟීමට විරුද්ධ පාර්ශ්ව ප්‍රයත්න දැරුවද තිස් වසරක යුද්ධයකට මැදිව තිබූ උතුරට සාමය උදාකර පළාත් සභා මැතිවරණයක් පැවැත්වීමට හැකිවීම සමස්ත ශ්‍රී ලාංකික ජාතිය ලැබූ ජයග්‍රහණයක් බව ශ්‍රී ලංකා නිදහස් පක්ෂය අවධාරණය කරයි.මේ නිසාම උතුරේ මැතිවරණයක් පැවැත්වීම සම්බන්ධයෙන් පක්ෂ විපක්ෂ බේදයෙන් තොරව සියලු දෙනා සතුටට පත්විය යුතු බව එම පක්ෂයේ නායකයෝ අවධාරණය කරති.ශ්‍රී ලංකා නිදහස් පක්ෂ නායකයන්ගේ සහභාගීත්වයෙන් එම පක්ෂ මූලස්ථාන නව ශ්‍රවණාගාරයේ ඊයේ (19) පැවැත්වූ මාධ්‍ය හමුවේදී මේ කරුණු අවධාරණය කැරිණි.උතුරු පළාත් මැතිවරණය මෙන්ම මධ්‍යම හා වයඹ පළාත් සභා මැතිවරණ ද ලබන සැප්තැම්බර් මසදී පැවැත්වීමට නියමිත බවත්, යුද්ධය අවසන් කර රටට සාමය උදා කළ පරිද්දෙන් එම මැතිවරණ සියල්ල ද නිදහස්, සාධාරණ, අපක්ෂපාතී හා යුක්තිගරුක අන්දමින් පවත්වන බවට රජය සහතික වන බවත් මෙහිදී අදහස් දැක්වූ ශ්‍රී ලංකා නිදහස් පක්ෂයේ මහ ලේකම්, ඇමැති මෛත්‍රීපාල සිරිසේන මහතා පැවැසීය.රනිල් වික්‍රමසිංහ මහතා එල්.ටී.ටී.ඊ. සංවිධානය යුද්ධයකින් පරාජය කළ නොහැකි බව පිළිගනිමින් ප්‍රභාකරන් සමඟ ගිවිසුමක් අස්සන් කර රජයේ හා එල්.ටී.ටී.ඊ‍.